b'\n_START_ARTICLE_\nGeoffrey Ingram Taylor\n_START_SECTION_\n\xc5\xbdivljenje in delo\n_START_PARAGRAPH_\nBil je profesor v Cambridgeu. Med letoma 1944 in 1945 je delal v Los Alamosu, Nova Mehika s skupino znanstvenikov, ki so pripravljali prvo jedrsko bombo. O\xc5\xbeje podro\xc4\x8dje njegovega raziskovanja je bila mehanika teko\xc4\x8din. Veliko je prispeval k teoriji elasti\xc4\x8dnosti, plasti\xc4\x8dnosti in dislokacij. Posebno je prou\xc4\x8deval \xc5\xa1irjenje pojavov eksplozivnih procesov. Ukvarjal se je tudi z geofizikalnimi problemi. Ukvarjal se je z vplivom Lune na plimovanje. Sodeloval je na mnogih odpravah za prou\xc4\x8devanje meteorolo\xc5\xa1kih in aeronavti\xc4\x8dnih problemov.\n_START_SECTION_\nNagrade\n_START_PARAGRAPH_\nZa svoje matemati\xc4\x8dno delo na podro\xc4\x8dju fizike, geofizike in aerodinamike je leta 1933 prejel Kraljevo medaljo Kraljeve dru\xc5\xbebe iz Londona. Leta 1944 je prejel Copleyjevo medaljo Kraljeve dru\xc5\xbebe.'